


TECHNINĖ SPECIFIKACIJA
Pramoninių virtuvės garo įrenginių remonto ir priežiūros paslaugos įsigijimui

1. Perkančioji organizacija: 
Lietuvos sveikatos mokslų universiteto ligoninė Kauno klinikos (toliau – Kauno klinikos), juridinio asmens kodas 135163499, buveinės adresas: Kauno m. sav. Kauno m. Eivenių g. 2.

2. Pirkimo objekto apibūdinimas: 
Pirkimo objektas į dalis neskaidomas. Perkančioji organizacija numato įsigyti pramoninių virtuvės garo įrenginių remonto paslaugą. Paslauga turi būti vykdoma LSMUL Kauno klinikose, Eivenių g. 2, Kaunas, bei filialuose: Onkologijos ligoninė, adresas Volungių g. 16 Kaunas; Romainių ligoninė, adresas Šilainių pl. 21 Kaunas; Kulautuvos reabilitacijos ligoninė, adresas Akacijų al. 18, Kulautuva,
Kauno raj.; Vaikų reabilitacijos ligoninė "Lopšelis", adresas Lopšelio g. 10, Kaunas; Druskininkų reabilitacijos centras „Dainava“, Maironio g. 22, Druskininkai.
Planuojama sudaryti Pramoninių virtuvės garo įrenginių remonto ir priežiūros paslaugos pirkimo sutartį 24 mėn. laikotarpiui. Teikėjo pateikta bendra pasiūlymo įkainių suma neturi viršyti Kauno klinikų numatytos šiai sutarčiai sumos.

3. Remonto paslauga susideda iš: 
3.1. Įrenginio gedimo nustatymas, diagnostika.
3.2. Remonto darbai.
3.3. Transporto išlaidos (meistro atvykimo mokestis).
3.4. Naudojamos detalės ir medžiagos.
4. Bendrieji reikalavimai paslaugai:
Atvykimas pagal iškvietimą per trumpiausią nustatytą laiką -ne ilgesnį kaip 2 darbo val. Darbo laikas skaičiuojamas nuo 8:00 val. iki 19:00 val. (visos savaitės dienos, įskaitant savaitgalius ir šventes). Iškvietimas teikiamas elektroniniu paštu ir/arba telefonu. Atliekant 3 punkte nurodytas paslaugas, vykdytojas surašo (sudaro) įrenginių gedimų (defektų) aktą (ne vėliau kaip per 6 darbo valandas), kuriame privalo būti nurodyta: įrenginio modelis, gedimo nustatymo data, nustatyti įrenginio gedimai, reikiamos keisti įrenginio dalys (detalės) reikalingos gedimui pašalinti, numatoma remonto kaina bei numatoma gedimo šalinimo (remonto) darbų trukmė (ne ilgiau kaip per 2 darbo dienas), išskyrus atvejus, kai teikėjas savo jėgomis negali sutvarkyti įrenginio ir reikalingas papildomas dalių pirkimas, bet ne ilgiau kaip per 14 kalendorinių dienų. Sudarytą gedimų (defektų) aktą pasirašo vykdytojo atsakingas asmuo ir pateikia perkančiajai organizacijai. Perkančioji organizacija, remonto paslaugų atveju, už detalių pakeitimą ar medžiagų panaudojimą apmoka pagal suderintą darbų atlikimo aktą ir fiksuotą valandinį remonto paslaugų įkainį Techninės specifikacijos priede Nr.: 1. Dalys ir medžiagos turi būti naujos bei atitikti keliamus reikalavimus nurodytam įrenginiui. 
Remonto paslaugos ir detalės bus perkamos pagal faktinį poreikį. Teikėjas turi suteikti ne mažiau kaip 6 mėnesių garantiją pakeistoms detalėms ir atliktiems darbams. Gedimus garantiniu laikotarpiu dėl nekokybiškai atliktų paslaugų, nekokybiškų dalių ar medžiagų, teikėjas, suderinęs su perkančiosios organizacijos atstovu, turi pašalinti savo lėšomis per ne ilgesnį kaip per 5 darbo dienų laikotarpį.
5. Bendrieji reikalavimai paslaugos teikėjams: 
5.1. Paslaugos teikėjas savo jėgomis privalo atlikti visus reikalingus remonto darbus, bei pats pasirūpina visomis reikalingomis medžiagomis ir detalėmis. 
5.2. Paslaugos teikėjas remonto darbams atlikti turi paskirti ne mažiau kaip 3 kvalifikuotus ir patyrusius specialistus, turinčius ne mažesnę kaip 2 metų patirtį. Su pasiūlymu, paslaugos teikėjas turi pateikti sąrašą numatytų remonto darbams kompetentingų specialistų, nurodant jų darbo patirtį.
5.3. Paslaugos teikėjas turi turėti savo specializuotą, tam pritaikytą gamybinę-remontinę bazę ir esant būtinybei skubiai, t.y. per 48 val., atlikti remontą.
5.4. Operatyviam remontui atlikti teikėjas turi turėti pagrindinių, dažnai gendančių atsarginių dalių, mazgų rezervą.
5.5. Paslaugos teikėjas įsipareigoja teikti nemokamą konsultaciją, techninius ir komercinius pasiūlymus ir sprendimus naujų Kauno klinikų ir filialų virtuvės garo įrenginių įsigijimui pagal poreikius, jau esamų senesnių įrengimų modernizavimui. 
5.6. Darbus būtina atlikti laikantis esamų normų ir taisyklių, užtikrinti darbų saugą objekte, priešgaisrinę ir aplinkos ekologinę apsaugą, laikytis užsakovo vidaus darbo tvarkos taisyklių .
5.7. Atliekant remontą, kur galimas atsitiktinis kontaktas su maisto produktais, turi būti naudojamos tepimo, sandarinimo ir valymo priemonės, pažymėtos NSF ženklu arba lygiavertės medžiagos ir priemonės. Su pasiūlymu paslaugų teikėjas turi pateikti pasirašytą "Patvirtinimą" arba "Įsipareigojimą", kad bus laikomasi šio  reikalavimo.
5.8. Vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (aktuali redakcija) patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.3 punktu, konkurse dalyvaujantys asmenys turi pateikti dokumentus, patvirtinančius, kad perkamai paslaugai yra taikomi aplinkos apsaugos vadybos reikalavimai pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“, EMAS ar kitus aplinkos apsaugos kriterijus užtikrinančius dokumentus.
6. Reikalavimai pasiūlymams ir jų vertinimas
6.1. Perkančioji organizacija numato įsigyti remonto paslaugas pagal poreikį, neįsipareigojant įsigyti visų techninėje specifikacijoje išvardintų įrenginių dalių ar darbų.
6.2. Teikėjas turi pateikti pasiūlymą visai techninėje specifikacijoje nurodytai paslaugų apimčiai. Techninės specifikacijos priede Nr. 1 nurodyti tik pagrindinių įrenginių dalių ir remonto paslaugų kiekiai, kurie yra skirti pasiūlymų įkainių palyginimui ir Konkurso laimėtojo nustatymui. 
6.3. Į vidutinio vienos valandos įrenginio remonto paslaugos įkainį turi būti įskaičiuoti visi vykdytojo mokesčiai (įskaitant, bet neapsiribojant: darbuotojo darbo užmokestis, privalomi mokėtini mokesčiai VMI ir Sodra, vykdytojo administraciniai kaštai, išlaikymo kaštai, draudimo kaštai ir kt.). Vidutinis remonto paslaugos įkainis turi apimti visus atliekamus remonto darbus. 
6.4. Pasiūlymo pateikimui Teikėjas privalo užpildyti siūlomos remonto paslaugų ir dalių įkainių lentelę (Techninės specifikacijos priedas Nr.1). Pasiūlymai vertinami pagal bendrą įkainių sumą ir reikalavimų paslaugos teikėjams kriterijus.

Kauno klinikose ir filialuose eksploatuojamų įrenginių sąrašas: 
	Virimo katilai su maišykle Viking Combi 400S SGL 
Virimo katilai su maišykle Proveno 2G 300S
Virimo katilai su maišykle Proveno 400S
Virimo katilai su maišykle Proveno 300S
Virimo katilai su maišykle Proveno 200S 
Virimo katilai su maišykle Proveno 100S 
Virimo katilai su maišykle Proveno 60S 
Greitviriai su dviem virimo kameromis Metos Marvel E2
Konvekcinė garo krosnis MSCC 5S 201/15
Konvekcinė garo krosnis MSCC 5S 101 
Konvekcinė garo krosnis MSCC 5S 61 
Konvekcinės krosnys „Unox“ 
Konvekcinės garo krosnys Rational
MEIKO M-IQ konvejerinė indų plovimo mašina
MEIKO M-IQ konvejerinė padėklų ir stalo įrankių plovimo mašina
Virimo katilai, konvekcinės krosnys, greitviriai ir kiti įrenginiai įvairių modelių



Pasiūlymo pateikimui Teikėjas privalo užpildyti siūlomos remonto paslaugų ir dalių/medžiagų įkainių lentelę – techninės specifikacijos priedas Nr.1. Pasiūlymai vertinami pagal įkainių ir bendrųjų reikalavimų remonto paslaugai ir paslaugos teikėjams kriterijus.


PRIDEDAMA:
1. Teikėjo siūlomų paslaugų ir dalių įkainių pasiūlymo lentelės forma – techninės specifikacijos priedas Nr. 1 (xlsx formatu).

	          pareigos

